b'\n_START_ARTICLE_\nNagibno krilo\n_START_PARAGRAPH_\nNagibno krilo (ang. Tiltwing) je zna\xc4\x8dilnost zrakoplova z gibljivimi krili. Krila so v horizontalni poziciji za normalen let (kot normalno letalo), za pristajanje in vzletanje pa so v vertikalni poziciji. Koncept je podoben nagibnem rotorju, pri katerem se giba samo rotor in motor. Tiltwing letala imajo tipi\xc4\x8dno VTOL (Vertical Take-Off and Landing) sposobnosti - podobno kot helikopter. _NEWLINE_Tiltwing ima nekatere prednosti v primerjavi z nagibnim rotorjem (tiltrotor). Koncept je energetsko bolj u\xc4\x8dinkovit, npr. pri tiltrotorju V-22 Ospreyu se zgubi pribli\xc5\xbeno 10% vzgona zaradi interference zraka s krilom. Ima pa tiltorotor po navadi kraj\xc5\xa1o vzletno razdaljo. Najve\xc4\x8dja slabost tiltwinga je krmiljenje pri lebdenju. Zaradi velike povr\xc5\xa1ine krila, ko je v vertikalni poziciji je te\xc5\xbeko upravljati zrakoplov v bo\xc4\x8dnem vetru.  Najve\xc4\x8dkrat imajo tiltwing zrakoplovi turbopropelerski ali turbogredni pogon, mo\xc5\xbeen bi bil tudi raketni oziroma reaktivni pogon._NEWLINE_Podoben sistem je gibljivo krilo, pri katerem se spreminja naklon krila.'